15.02.2016

***ANFP promovează cursurile ENA***

Ştire

**Agenţia Naţională a Funcţionarilor Publici** informează că **Şcoala Naţională de Administraţie (ENA)** primeşte candidaturi pentru participarea în anul 2016, la ***Ciclurile internaţionale specializate în administraţie publică – CISAP.***

Ciclurile internaţionale specializate în administraţie publică, cu durata cuprinsă între o săptămână şi o lună, sunt destinate funcționarilor publici din administrația centrală și locală, care doresc să se perfecționeze în domeniul de activitate profesională. Formările CISAP au ca obiectiv aprofundarea problematicilor specifice administrației (politici, proceduri, gestiune) pe care le abordează într-o perspectivă operațională.

Dosarul de candidatură trebuie transmis Ambasadei Franței, în atenția doamnei Caroline SOCIE, **până la data de 19 februarie 2016**, la adresa: Serviciul de cooperare – Institutul francez, Bdul. Dacia nr. 77, sector 2, București.

Informaţii suplimentare referitoare la oferta de formare, condiţiile de participare, dosarul de candidatură, selecţia candidaturilor puteţi afla consultând documentele anexate, dar și accesând website-ul ENA - Rubrica Europe international/ Programmes de formation internationaux (<http://www.ena.fr/index.php/Europe-International/Programmes-de-formation-internationaux> ).

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 22**